KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2012. január 25-i rendkívüli ülésére)

TÁRGY: PÁLYÁZAT BENYÚJTÁSA A TÁRSADALMI INFRASTRUKTÚRA OPERATÍV PROGRAM KERETÉBEN ÖNKORMÁNYZATI, ÁLLAMI, EGYHÁZI, NONPROFIT FENNTARTÁSÚ BENTLAKÁSOS INTÉZMÉNYEK KORSZERŰSÍTÉSE C. (TIOP-3.4.2-11/1 KÓDSZÁMÚ) PÁLYÁZATI KIÍRÁSRA
A társadalmi befogadás növelése érdekében szükséges a kapcsolódó szolgáltatások fejlesztése, infrastrukturális feltételeinek megteremtése és javítása. A bentlakásos intézmények korszerűsítésének célja a lakók életminőségének javítása. Ennek eléréséhez nyújt segítséget a települések számára a Társadalmi Infrastruktúra Operatív Program keretében kiírt, „Önkormányzati, állami, egyházi, nonprofit fenntartású bentlakásos intézmények korszerűsítése” című, TIOP-3.4.2-11/1 kódszámú pályázat, mely az idős embereket ellátó, korszerűtlen intézmények átalakítására, korszerűsítésére irányul. 
A pályázati kritériumoknak megfelel a KTKT Kiskőrösi és Császártöltési Idősek Otthona (6200 Kiskőrös, Sárkány J. u. 13.). Tekintettel arra, hogy az intézmény jelenleg jelentős várólistával rendelkezik, valamint az épület műszaki állapota nem a kor elvárásainak megfelelő, a pályázat benyújtása indokolt.
A pályázati kiírás célja a korszerűtlen szociális intézmények átalakítása, korszerűsítése, esetleges férőhely bővítéssel. 

 A beruházás – a pályázat pozitív elbírálása esetén – 2012. évvel kezdődően kerülne kivitelezésre, a benyújtásra kerülő pályázat összköltsége várhatóan 180 millió forint. A támogatás mértéke maximum 100 %.
Az előkészítési költség becsült összege 3.540.000,- Ft, mely az alábbi tételekből áll össze:
· szakmai terv készítése
· műszaki tervek

· hatósági díjak
· pályázatírás költsége

A pályázat kedvező elbírálása esetén az előkészítési költségek – a pályázatírás költségét kivéve –  elszámolhatóak.  
Pályázat megvalósulása esetén az épületek korszerűsítése, energiatakarékossá tétele megtörténik, új férőhelyek kialakítása, alapterület bővítés valósul meg szükséges mértékű eszközbeszerzéssel.
A fentiek alapján javaslom, hogy a Képviselő-testület a TIOP-3.4.2-11/1 kódszámú pályázat során megítélhető támogatás elnyerése érdekében a határozat-tervezet szerint döntsön.
Kiskőrös, 2012. január 23.
Domonyi  László sk.

    polgármester

HATÁROZAT-TERVEZET

1. Kiskőrös Város Képviselő-testülete támogatja, hogy Kiskőrösi Többcélú Kistérségi Társulás Tanácsa jóváhagyásával a Kiskőrösi és Császártöltési Idősek Otthona (6200 Kiskőrös, Sárkány J. u. 13.)  pályázatot nyújtson be a TIOP-3.4.1-11/1  „Önkormányzati, állami, egyházi, nonprofit fenntartású bentlakásos intézmények korszerűsítése” c. pályázati kiírásra az intézmény székhelye (6200 Kiskőrös, Sárkány J. u. 13.) vonatkozásában.
2. A Képviselő-testület egyetért a beruházáshoz kapcsolódó 3.540.000,- Ft előkészítési költséggel, mely az alábbi tételekből tevődik össze:
· pályázatírás költsége

· műszaki tervdokumentáció költsége

· hatósági díjak költsége

· szakmai terv költsége

3. A Képviselő-testület felkéri a polgármestert, hogy a Képviselő-testület soron következő ülésére a 2. pontban meghatározott költségek fedezetéhez szükséges előirányzat biztosítása érdekében a Város 2012. évi költségvetésének módosítását terjessze elő.
4. A Képviselő-testület felhatalmazza a polgármestert, hogy a Kiskőrösi Többcélú Kistérségi Társulással a projekt előkészítéséhez kapcsolódó költségekre vonatkozó megállapodásokat megkösse.

